hu hu hu hu hu hu hu hu hu hu hu sk hu hu hu hu hu hu en hu hu hu en en en en hu hu hu en en hu en hu hu hu hu es en hu en hu id hu hu pt hu ca hu hu de fr id hu hu hu en hu et hu hu hu hu hu hu hu hu hu en hu hu hu hu hu hu hu sk hu hu hu hu en hu hu hu hu hu hu fr hu eo hu sk hu hu hu hu hu hu hu hu hu hu hu hu es es
Mit tett volna Jézus a helyemben? | Új Város Online
Ez a három történet megmutatja, hogy az ige az út, amin Isten beléphet az életünkbe, kreatívvá tesz a felebarát iránti szeretetben, majd bőséges és jó gyümölcsöt terem.
Többször is visszajött. Ezalatt kölcsönös tisztelet és bizalom alakult ki kettőnk között.
Körülbelül egy hónap elteltével aztán egyszer csak nem adott hírt magáról. Aggódtam, hogy talán újra börtönben van. Majd egy nap felhívott: “Köszönök mindent, amit értem tettél, köszönöm a bizalmadat! Ki tudtam fizetni az óvadékot, és vettem egy telefont is. Most van egy fix munkám, nagyon boldog vagyok!”
Fodrász vagyok, házakhoz járok ki. Egy nap egy fiatal hölgyhöz hívtak, aki röviddel azelőtt ment férjhez, és kisbabát várt. Szomorúan vallotta be, hogy el szeretne válni, mert az anyósa ellehetetleníti az életét. Sokáig hallgattam őt, majd azt tanácsoltam neki, hogy várjon még. Pár napra rá felhívott az anyósa is, hogy vágjam le a haját. Amikor elmentem hozzá, rögtön szidni kezdte a menyét.
“De érdekes – válaszoltam –, épp két napja voltam nála, és csupa szép dolgot mesélt önről…”.
Mikor újra találkoztam a menyével, azt mondtam neki: „Az anyósa jó dolgokat mondott önről, nagyon szereti magát…”. Pár nappal később családi találkozót tartottak, valamilyen ünnep alkalmából. Az anyós és menye hónapok óta nem találkoztak, ezek viszont most nagyon szép pillanatok voltak, abból ítélve, amit később nekem elmeséltek. Köszönetet mondtak nekem: “Hol tanultad azokat a szép dolgokat, amiket mondasz?”.
Így elmagyarázhattam nekik azt, amiben hiszek. Elmondtam: az Evangélium tanít arra, hogy a béke követei legyünk.
Férjemmel észrevettük, hogy gyermekeink ismeretei a keresztény hit alapjairól meglehetősen hiányosak. Így hát arra gondoltunk: miért is ne tartsunk néhány hittanóra-szerű foglalkozást a családban? Elkezdtem Mariával, Juttával és Rubennel, figyeltem arra, hogy az egyszerű fogalmakkal kezdjünk, és mindig kerestem példákat is a mindennapi életből. Ezt követően csatlakozott Jeroen és Rogier, Rose és Michel is… igazán egyedi élmény született belőle, egyszerre volt szórakoztató és magával ragadó: mindenkit bevonzott. Én minden héten írtam egy óravázlatot, azt valamelyik gyerek beírta a számítógépbe, kinyomtatta, lefénymásolta, egy másikuk pedig aranyos kártyákat készített, amiket aztán kiosztottunk. Gyermekeink annyira lelkesek voltak, hogy gyakran – saját ötlettől vezérelve – meghívták néhány barátjukat a hittanórára, így olykor ők is csatlakoztak. Amikor a szentségek témájához értünk, akkor szembesültünk vele, hogy milyen keveset érthettek ebből korábban. Mostanra viszont már ezek is a hitéletünk nagy kincsei lettek. És a hittanórák, melyek olyan játékosan indultak, folytatódnak….
Olvasóink támogatásának köszönhetően ez a cikkünk is ingyenesen hozzáférhető. Ha tetszenek írásaink, oszd meg őket barátaiddal, iratkozz fel heti hírlevelünkre, legyél te is a támogatónk!
Fordította: Kürthy Dénes, Péterfi Eszter
Játsszunk együtt! – egy kép a Családi albumból
A Szent István Könyvhéten könyveinkből szemezgetünk. A Családi album-ban sok inspiráló tapasztalat olvasható, egyet választottunk, ami nekünk is ösztönző erő lehet! Ezt és minden könyvünket megtalálják a Ferenciek terén, a 18-as ...
Aranyi Krisztina - Prokopp Katalin
Sose adjuk fel a reményt!
December 5-e volt az Önkéntesek Nemzetközi Napja. Egy család számára az önkéntes munka bónusz ajándékkal is járt, derül ki az egyik alábbi tapasztalatból.
Ha kicsit körülnézünk, mindig látunk begyógyítandó sebeket, reparálásra szoruló kapcsolatokat. Az alább közreadott tapasztalatok azt mutatják, hogy mekkora öröm, amikor meghallgatásra talál az imánk, milyen szép gyümölcsöket terem ...
© 1989- Új Város Alapítvány
1088 Budapest, Rákóczi út 29. I/5.